ยอมสภาวิชาชีพทุกอย่างให้ ก.ม.อุดมผ่าน
หมออุดม เสนอเป็นกาวใจก่อนกฎหมายเข้า สนช. ชี้ 2 ฝ่ายต้องร่วมมือ,ศ.นพ.อุดม คชินทร รมช.ศึกษาธิการ เปิดเผยถึงการทำความเข้าใจกับสมาคมสมาพันธ์วิชาชีพในการจัดการศึกษาระดับอุดมศึกษาภายหลังการจัดตั้งกระทรวงการอุดมศึกษา วิจัยและนวัตกรรมว่า มหาวิทยาลัยและสภาวิชาชีพจำเป็นต้องหารือกันเพื่อหาทางออกในการจัดการศึกษาร่วมกัน เพราะถ้านิสิตนักศึกษาของเราจบไปไม่ได้มาตรฐานตามที่สภาวิชาชีพกำหนด เราก็ทำงานไม่ได้ และมหาวิทยาลัยก็ต้องจัดการเรียนการสอนตามที่สภาวิชาชีพกำหนดแน่นอนอยู่แล้ว เพียงแต่ว่ากระบวนการจะทำอย่างไร โดยที่สภาวิชาชีพไม่จำเป็นต้องเข้ามากำหนดในรายละเอียดมากเกินไป สุดท้ายสิ่งสำคัญคือ นิสิตนักศึกษาสามารถสอบผ่านและรับใบอนุญาตประกอบวิชาชีพจากสภาวิชาชีพแต่ละแห่งได้,ต่อข้อถามถึงระยะเวลาในการหารือทำความเข้าใจ โดยจะหารือภายหลังการจัดตั้งกระทรวงการอุดมฯ หรือไม่ ศ.นพ.อุดมกล่าวว่า ตนคิดว่าคงไม่ต้องรอให้จัดตั้งกระทรวงการอุดมฯเสร็จถึงจะหารือเป็นเรื่องจำเป็นที่มหาวิทยาลัยกับสภาวิชาชีพจะต้องพูดคุยกัน ไม่เช่นนั้นก็คงไม่มีทางออก หากจะหารือกันต้องกำหนดวิธีการใหม่ โดยไม่มองแต่จุดเสียหรือตำหนิกันและกัน ทั้ง 2 ฝ่ายก็คงไม่มีใครสมบูรณ์แบบทั้งหมด ส่วนใครจะเป็นตัวกลางในการพูดคุยกันนั้น โดยส่วนตัวคิดว่าตนคงต้องทำหน้าที่เป็นตัวกลางประสานให้มหาวิทยาลัยกับสภาวิชาชีพมาพูดคุยกัน โดยแยกบทบาทหน้าที่กันให้ชัดแต่ร่วมมือกันทำงาน,ผมคิดว่ามหาวิทยาลัยกับสภาวิชาชีพควรคุยก่อนร่าง พ.ร.บ.การอุดมศึกษา พ.ศ. เข้าสู่การพิจารณาของสภานิติบัญญัติแห่งชาติ (สนช.),ซึ่งตามกำหนดระยะเวลาที่วางไว้ค่อนข้างเป๊ะ ขณะนี้กรอบความคิดของทั้ง 2 ฝ่ายยังไม่ค่อยตรงกัน ผมมั่นใจว่าร่าง พ.ร.บ.การอุดมศึกษา พ.ศ.  จะไม่สะดุด แต่หากจะสะดุดก็คงเป็นเรื่องเกี่ยวกับสภาวิชาชีพ แต่ผมยอมให้ตัดมาตรา 64 ได้ เพื่อให้ร่าง พ.ร.บ.การอุดมศึกษา พ.ศ.  ผ่านความเห็นชอบ ศ.นพ.อุดมกล่าว.
ศ.นพ.อุดม คชินทร รมช.ศึกษาธิการ เปิดเผยถึงการทำความเข้าใจกับสมาคมสมาพันธ์วิชาชีพในการจัดการศึกษาระดับอุดมศึกษาภายหลังการจัดตั้งกระทรวงการอุดมศึกษา 
อุดม คชินทร,นักศึกษา,สภาวิชาชีพ,มหาวิทยาลัย,สภานิติบัญญัติแห่งชาติ,การศึกษา